text: Tur fra Vejle til Fredericia endte med at tage fem timer
  12 marts 2018 kl. 14.59
  Emina Brakmic skulle en smuttur fra Vejle til Fredericia, men endte med at holde i kø fire og en halv time på grund af de mange uheld på motorvejen.
  Emina Brakmic skulle en tur til Fredericia mandag morgen, men endte med at sidde i kø i fire og en halv time på motorvejen ved Taulov.
  - Det var lidt hårdt, for i starten vidste vi ikke helt, hvad der var sket, siger Emina Brakmic. 
  Det skulle have været en smuttur fra Vejle til Fredericia, og Emina Brakmic skulle have været hurtigt tilbage i Vejle igen:
  - Her klokken 15.30 har vi lige fået lov at køre igen, så jeg kører tilbage til Vejle uden at have nået noget, siger Emina Brakmic.
  
  